钦定古今图书集成/历象汇编/岁功典/第102卷 > 《晋书》 > 乐志
## 钦定古今图书集成/历象汇编/岁功典/第102卷 > 《晋书》 > 乐志

“正月之辰谓之寅，寅者津也，谓生物之津涂也。二月
之辰名为卯，卯者茂也，言阳气生而孳茂也。三月之
辰名为辰，辰者震也，谓时物尽震动而长也。四月之
辰谓为巳，巳者起也，物至此时毕尽而起也。五月之
辰谓为午，午者长也，大也，言物皆长大也。六月之辰
谓之未，未者味也，言时万物向成，有滋味也。七月之
辰谓为申，申者身也，言时万物身体皆成就也。八月
之辰谓为酉，酉者緧也，谓时物皆緧缩也。九月之辰
谓为戌，戌者灭也，谓时物皆衰灭也。十月之辰谓为
亥，亥者劾也，言时阴气劾杀万物也。十一月之辰谓
为子，子者孳也，谓阳气至此更孳生也。十二月之辰
谓为丑，丑者纽也，言终始之际以纽”结为名也。